Sulamith megbukott
Kolozsvári levelezőnk írja, hogy az ottani 
Nemzeti Színházban Sulamith megbukott.

A vadmacska és a kút
Kérdése ismét akut.

Kolozsvárt tudniillik
Ahol főuri villik
Tapsolnak a szinésznek,
De szívesen kinéznek
Valakit, aki héber...
Hja, a mágnás szem éber!

A sors sok mindent ráró
Az emberre, ha kényes,
Lám, Adorján, ha báró,
Jó: mert mágnás s regényes...
Lett volna más. Egy kissé
A Kohn fia vagy Fisché ─
Ez rossz darab, mit sem ér:
Szól a mágnási tenyér.

Vándormadár nem óhajt
Sem szeg fürtöt, sem ó hajt,
Sem ódát, sem dajkadalt,
Csak Kolozsvárt diadalt.
Mert ott senki sem hibáz,
Telt ház't gyűjt A Sárdy-ház,
Ott nincs más, csak egy hiba:
Ha valaki szemita!...

A vadmacska és a kút
Kérdése ismét akut.
Nem baj az, ha megbukik
Olyik helyt a Sulamith:
Két dolog nem bukik el:
Se Sulamith, se siker.
Versek